Vandag se sportnuus | Maroela Media
Gedagte vir die dag: Op moedverloor se vlakte
Pieter van den Berg
Die Suid-Afrikaanse Senior Atletiekkampioenskappe het gister begin. Op dag een het drie nasionale rekords gespat.
In die 100 m vir vroue se halfeindwedloop het Carina Horn die SA rekord van 11.06, wat sedert 1990 gestaan het, na 11.03 sekondes herskryf.
Thando Dlodlo het die 100 m- junior rekord verbeter na 10.11 sekondes.
Dlodlo het ook saam met die junior uitnodigingspan die 4×100 m-rekord vir o.20’s herskryf na 39.46. Al die rekords moet nog geverifieer word.
Die byeenkoms duur tot Saterdagaand.
Suid-Afrika se netbalspan vertoon goed op die jongste wêreldranglys en is nou vyfde. Daar is drie Afrikalande in die top-10. Suid-Afrika is vyfde, Malawi sesde en Uganda sewende. Die voorste vier spanne is al vir tien jaar onveranderd. Australië en Nieu-Seeland is onderskeidelik eerste en tweede, gevolg deur Engeland in die derde plek en Jamaika in vierde plek.
By die Indian Wells-toernooi in Kalifornië het die sesde gekeurde Juan Martin del Potro na die kwarteind deurgedring.
Die sewende gekeurde Kevin Anderson is in die kwarteind in drie stelle deur die ongekeurde Borna Ćorić van Kroasië uitgeskakel. Ćorić het met 2-6, 6-4 en 7-6 geseëvier.
In die vroue-afdeling het nog ŉ gekeurde speler gesneuwel. Die vyfde gekeurde Karolina Plíšková is deur ongekeurde Naomi Osaka met 6-2 en 6-3 kafgedraf. Die agtste gekeurde Venus Williams het die halfeindronde bereik.
Die laaste drie wedstryde van die seisoen word môre gespeel. Ierland het reeds die Sesnasies-trofee gewen, maar indien hy Engeland klop, wen hy ook die Grand Slam.
17 Italië v Skotland Stadio Olimpico 14:30
17 Engeland v Ierland Twickenham 16:45
17 Wallis v Frankryk Principality Stadion 19:00
Die Chiefs speel vanoggend teen die Bulls en die afskop is om 08:35. Môre is daar vyf kragmetings. Die Brumbies het ses veranderinge aan sy span gemaak wat teen die Sharks speel.
16 Chiefs v Bulls FMG Stadion Waikato 08:35
17 Highlanders v Crusaders Forsyth Barr Stadion 08:35
17 Brumbies v Sharks GIO Stadion 10:45
17 Stormers v Blues Kaapstad 15:05
17 Lions v Sunwolves Emirates Airlines Park 17:15
17 Jaguares v Reds Estadio Jose Amalfitani 23:40
18 Waratahs v Rebels Allianz Stadion 07:05
SA Rugby het aangekondig dat ŉ nuwe raad verkies is om die sake van die Southern Kings te bestuur. Daar is verteenwoordiging van onafhanklike lede asook verteenwoordigers van die Oostelike Provinsie-rugbyunie.
Die sesde T20-wedstryd in die driehoekige reeks in Colombo word vandag tussen Sri Lanka en Bangladesj gespeel. Indië het reeds sy plek in Sondag se eindstryd bespreek.
Drie wedstryde in die Sunfoil-meerdagreeks het gister
Titans 280/6 (96 bb)
Warriors 77/2 (23 bb)
Uitskeityd: Warriors is 111 lopies agter met 8 paaltjies staande.
Lions 207/7 (79.4 bb)
Die Absa Cape Epic-fietstoer begin Sondag en strek oor agt dae. Die jaers sal by die Universiteit van Kaapstad wegspring en die toer eindig op 25 Maart by die Val de Vie-landgoed.
In die Amerikaanse reeks is die eerste ronde van die Arnold Palmer-uitnodigingtoernooi in Orlando, Florida, afgehandel.
Pos Speler Tel Put Dag Rnd1 Rnd2 Rnd3 Rnd4 Tot
1 Henrik Stenson -8 F -8 64 64
2 Aaron Wise -7 F -7 65 65
Talor Gooch -7 F -7 65 65
4 Jimmy Walker -5 F -5 67 67
Rickie Fowler -5 F -5 67 67
Bryson DeChambeau -5 F -5 67 67
7 Tiger Woods -4 F -4 68 68
13 Ernie Els -3 F -3 69 69
Die Sonskynreeks se Toerkampioenskap word op Serengeti gespeel en die eerste ronde is gister voltooi.
1 Neil Schietekat -5 F -5 67 67
2 Dean Burmester -4 F -4 68 68
Darren Fichardt -4 F -4 68 68
4 Jbe’ Kruger -3 F -3 69 69
Justin Harding -3 F -3 69 69
6 Oliver Bekker -2 F -2 70 70
Rourke van der Spuy -2 F -2 70 70
Dis ŉ besige naweek in die FA-beker.
Swansea City v Tottenham Hotspur Liberty Stadion 14:15
Manchester United v Brighton & Hove Albion Old Trafford 21:45
Wigan Athletic v Southampton The DW Stadion 15:30
Leicester City v Chelsea King Power Stadion 18:30
In die plaaslike Premierliga word daar vandag een wedstryd gespeel.
Maritzburg United v Polokwane City Harry Gwala Stadion 20:00
Deel van: Sport
Tienerseun duik dief plat én help hom
Tientalle dood ná ses bomme amper gelyk ontplof